alexandrainst/scandi-wiki huggingface dataset:
Gro Holm (journalist)

Gro Holm (født 11. april 1958) er en norsk journalist som er NRKs korrespondent i Moskva. Hun var korrespondent for NRK i USA mellom 2013 og 2017. 

Fra 2005 til 2008 var hun distrikts- og nyhetsdirektør i NRK og dermed sjef for NYDI, Norges største nyhetsorganisasjon. Hun har tidligere også vært utenriksredaktør, programleder i Redaksjon 21 og korrespondent i Moskva (1994–1998). Hun begynte i NRK i 1982 og har hovedsakelig arbeidet i utenriksredaksjonen. 

Fra høsten 2022 ble Holm igjen korrespondent i Moskva.

Holm er utdannet cand.mag. med blant annet statsvitenskap, sosialøkonomi og historie i fagkretsen. Hun var i 1979-1980 leder av solidaritetsorganisasjonen Fellesrådet for det sørlige Afrika, og mottok journaliststipend fra Norad for studiereise til Mosambik.  

Hun er født i Odda  og har vokst opp i Modum kommune i Buskerud. Hun har tidligere vært gift med diplomaten Kai Eide. og professor i statsvitenskap Trond Nordby. 

Hun er søster til Hege Holm som blant annet er kjent som programleder i Dagsnytt Atten.

Referanser

Eksterne lenker 
 

NRK-journalister
NRK-korrespondenter
Knjaz

Knjaz eller Knez er en adelstittel som finnes i de fleste slaviske språkene. Tittelen betyr egentlig «anfører», og oversettes vanligvis med «fyrste». Av og til oversettes den også med «prins» eller «hertug», noe som ikke er helt riktig. Tittelen stammer fra ordet konge.

Tittelen brukes i følgende språk: russisk, ukrainsk, hviterussisk, rusinsk, polsk, tsjekkisk, slovakisk, sorbisk, serbisk, kroatisk, bosnisk, bulgarsk, makedonsk og slovensk.

Tittelen velikij knjaz oversettes vanligvis med storfyrste, og betegner en som ledet en mer eller mindre løs sammenslutning av fyrstedømmer.

Litteratur 
 
 
 

Adelige titler
Europeisk bladfingergekko

Europeisk bladfingergekko er en gekko som lever på øyer i det vestlige Middelhavet, blant annet Korsika, Sardinia, Îles d'Hyères, Elba og La Galite. Den finnes også noen få steder på fastlandet i Sør-Frankrike, og i de italienske regionene Toscana og Liguria.

Dette er den eneste nålevende arten i slekten Euleptes. Flere utdødde arter er kjent fra miocen på det europeiske fastlandet, så den europeiske bladfingergekkoen må være en relikt som har overlevd på øyene i Det tyrrenske hav.

Fram til 1997 ble europeisk bladfingergekko regnet til slekten Phyllodactylus, som hadde arter i de fleste varme strøk. Det gamle vitenskapelige navnet var Phyllodactylus europaeus.

Kilder

Eksterne lenker 
 
 club100.net – Euleptes europaea

Gekkoer
Nær truede arter på IUCNs rødliste
Krypdyr formelt beskrevet i 1839
Isabella Leroy

Isabella Dagny Victoria Lerøy (født 4. november 1982) er en norsk vokalist.

Leroy er født i Tønsberg, oppvokst først på Lerøyna i Vestland, senere i Stockholm men bor nå i Fredrikstad. Hun bodde også en kortere periode i New York, noe som medførte at hun til tider levde som uteligger. Hun studerer teologi til daglig.

Hun deltok i Idol 2007 og gikk videre til delfinalene med den selvkomponerte låten «My heart still moves». Hun kom tilslutt på 9.-plass. Hun deltok i Melodi Grand Prix 2011 med låta «Sand» i andre delfinale i Florø, men gikk ikke videre. I 2012 deltok hun i den norske versjonen av The Voice, men ble ikke valgt av noen av mentorene, og gikk derved ikke videre.

Leroy har tidligere sunget med gruppa Neverland, og i 2011 ga hun ut debutalbumet sitt.

Diskografi 
 2011: Buildings and Bridges

Referanser

Eksterne lenker 
 
 
  Om Isabella Leroy
  Idols presentasjon av Isabella Leroy

Deltakere i Melodi Grand Prix
Norske Idol-deltakere
Norske sangere
Personer fra Tønsberg kommune
Personer fra Sund kommune
Egeisk nakenfingergekko

Egeisk nakenfingergekko er en av de fire gekkoartene som finnes i det europeiske middelhavsområdet.

Den blir opptil  lang inkludert halen. Tærne har ikke festeskiver, men har en karakteristisk knekk. Fargen varierer mye, men ryggen er som regel grå eller gråbrun med mørke V-formede tverrbånd. Buken er ofte gul eller oransje. Arten er ganske variabel, og er delt i minst 26 underarter. En artikkel fra 2018 foreslår å splitte Mediodactylus kotschyi i fem arter.

Leveområdene er som regel tørre med steiner og fjell i dagen. Den finnes på steiner i buskvegetasjon (phrygana), og på steinmurer, bygninger og fjellskrenter. Arten går sjelden inn i hus, men lever som regel nær bebyggelse i nordlige deler av utbredelsesområdet. I Israel og Jordan er den bare funnet på trestammer.

Egeisk nakenfingergekko er som regel nattaktiv, men kan også påtreffes på dagtid i de kjøligere årstidene. Arten kan være tallrik der den finnes, og lever ofte sammen med firfisler. I paringstiden lokker hanner og hunner på hverandre med gjentatte skrik. Etter paringen legger hunnen to egg under steiner eller i fjellsprekker. Ungene klekkes etter 11–18 uker, og blir kjønnsmodne etter to–tre år.

Arten er utbredt i Italia (Puglia og Basilicata), kyststrøkene i Albania, Kosovo (Prizren), Nord-Makedonia, Hellas inkludert Kreta og andre øyer, sørlige og østlige Bulgaria, Ukraina (bare sørlige Krim), det meste av Tyrkia, Kypros, Syria, Libanon, nordlige og sentrale deler av Israel og nordvestre Jordan. Egeisk nakenfingergekko finnes kanskje også i nordlige Irak og mer tvilsomt i nordvestre Iran ved Urmiasjøen. I Ungarn er arten innført av mennesker på to steder.

I litteraturen opptrer egeisk nakenfingergekko med mange vitenskapelige navn. Steindachner beskrev den som Gymnodactylus kotschyi, men arten er senere også blitt plassert i slektene Cyrtodactylus og Tenuidactylys. Det er nå enighet om at den tilhører gruppen Mediodactylus, men mange mener at denne gruppen står så nær Cyrtopodion at den bare kan regnes som en underslekt. Det vitenskapelige navnet blir i tilfelle Cyrtopodion kotschyi.

Litteratur

Eksterne lenker 
 

 Amphibians and Reptiles of Europe: Mediodactylus kotschyi

Gekkoer
Dyr formelt beskrevet av Franz Steindachner
Krypdyr formelt beskrevet i 1870
«Santa Anna»

«Santa Anna» var et krigsskip, en stor karakk som seilte i Middelhavet for Johanitterordenen. Hun ble bygd i byen Nice på den franske middelhavskysten. Skipet ble sjøsatt den 21. desember 1522, en dag før hospitalridderne forlot Rhodos etter seks måneders beleiring med æren i behold.

Storskipet hadde en spesiell, teknisk særpregenhet: skroget under vannet ble omsluttet med blyplater festet til trekonstruksjonen med bronsespiker, formodentlig for å forbedre vanntettheten, men forklaringen på dette er dessverre ikke kjent for ettertiden.

Krigsskipet fungerte mest som et transportskip med fasiliteter beregnet på minst 500 soldater fordelt over minst seks dekk. I tillegg hadde skipet en besetning som talte 300 mann. Skipet ble imidlertid også benyttet som et rent fraktefartøy og hadde en lasteevne på 900 tonn.

I 1535 deltok «Santa Anna» i angrepet på Tunis i Nord-Afrika sammen med en krigsflåte satt sammen av 62 galeier og 150 større seilskip som fraktet 25 000 kristne soldater over havet til byen. Byen falt etter at «Santa Anna» med sin bestykning skjøt en bresje gjennom murene i La Golette-festningen, en grufull massakre som kostet 30 000 muslimske innbyggere livet. Opptil 2 000 kristne slaver ble befritt.

I 1540 ble storskipet tatt ut av tjeneste på ordre av stormester Juan d'Omedes.

Litteratur 
 Jochen Brennecke Geschichte der Schiffahrt (1986) Künzelsau (2nd. ed.) ISBN 3-89393-176-7
 Jan Glete Warfare at sea 1500-1650 2000 ISBN 0-415-21455-6

Eksterne lenker 
 La Santa Anna

Krigsskip
Skip fra 1500-tallet
Skip bygget i Frankrike
1522 i Frankrike
Artikler i sjøfart-prosjektet
Naum av Preslav

Naum av Preslav eller Sankt Naum av Ohrid (bulgarsk og makedonsk: Свети Наум, Sveti Naum; født ca. 830 i Moesia, død 23. desember 910 i Ohrid i det som i moderne tid er Nord-Makedonia) var en bulgarsk lærd, forfatter og teologisk lærer. Sammen med Kyrill og Metodius knyttes han til utviklingen av glagolittisk skrift og kyrillisk skrift.

Liv og virke
Det vites lite om hans tidligste bakgrunn. Ifølge Sankt Naums annet liv vokste han opp i Moesia, som var det bysantinske navn på Bulgaria.. 

«...Den ærverdige og store fader Naum vokste opp i Moesia, og i pakt med den oppdragelse hans adelige foreldre lot ham nyte godt av, holdt han adel og rikdom og alt slik for strå og tilsluttet seg den apostellike Konstantin filosofen og hans bror Methodius, og de vandret rundt og underviste det moesiske og det dalmatiske folk; han fulgte dem til og med til det gamle Rom...»

Ifølge hagiografien om Kyrillos og Methodios av Klemens av Ohrid deltok Naum i deres misjonerende virke i Stormähren, og ble presteviet i 867 eller 868 i Roma.

I 885 ble Naum bortvist fra Stormähren etter å ha sittet fengslet en stund på grunn av hans motstand mot det tyske presteskapet der. Samme år eller året etter kom han til Bulgaria sammen med Klemens av Ohrid, Sava, Angelarios og kanskje Gorazd (ifølge andre kilder var Gorazd allerede død på dette tidspunktet).

Naum var en av grunnleggerne av Pliskas litterære skole (seinere Preslavs litterære skole) der han arbeida mellom 886 og 893. Etter at Klemens ble biskop av Drembica (Velika) i 893 fortsatte Naum Klemens arbeid ved Ohrids litterære skole. I 895 grunnla Naum et kloster ved Ohridsjøen, som seinere fikk hans navn.

Naum døde i  910. Han ble begravet i det klosteret som bærer hans navn, i Nord-Makedonia tett ved grensen til Albania.

Naum kalles «Bulgarias opplyser» og æres som hellig i den bulgarske ortodokse kirke.Minnedag er 23. desember / 5. januar. Han minnes dessuten den 27. juli, dagen for «de syv hellige» (Свети седмочисленици, Kyrill, Metodius og deres fem ledsagere).

Ham til ære er det foretatt en fjellnavnegivelse i Antarktis, St. Naum Peak på Livingstonøya

Referanser

Litteratur 
 Hans-Dieter Döpmann: Kirche in Bulgarien von den Anfängen bis zur Gegenwart, Biblion Verlag, München 2006, ISBN 3-932331-90-7.
 Cvetan Grozdanov: Sveti Naum Ohridski. Skopje 1995, ISBN 9989-30024-0.
 Hans-Jochim Härtel, Roland Schönfeld: Bulgarien. Verlag Friedrich Pustet, Regensburg 1998, ISBN 3-7917-1540-2.
 Edgar Hösch, Karl Nehring, Holm Sundhaussen (Hrsg.): Lexikon zur Geschichte Südosteuropas.  Wien/Köln/Weimar 2004, ISBN 3-205-77193-1.
 Frank Kämpfer: Naum, in: Biographisches Lexikon zur Geschichte Südosteuropas. Bd. 3. München 1979, s. 295 f.
 Dimiter Kossew (utg.), Woin Boshinow (utg.), Ljubomir Panajotow (utg.): Makedonien – eine Dokumentensammlung. Bulgarische Akademie der Wissenschaften, Sofia 1982.
 

Bulgarske helgener
Bulgarske forfattere
Bulgarias historie
Fødsler på 800-tallet
Dødsfall i 910
Nils Hønsvald

Nils Hønsvald   (født 4. desember 1899 i Horten, død 24. november 1971) var en norsk avisredaktør og Ap-politiker.

Biografi
Under andre verdenskrig i Norge var Hønsvald aktiv i motstandsarbeidet, og redaktør for den illegale avisen Giv akt. Han ble arrestert og satt fengslet både i 1941 og 1944.

Hønsvald var forsynings- og gjenreisningsminister i Einar Gerhardsens andre regjering fra 1948 til 1950. Han var medlem av Stortinget fra 1945 til 1969. Hønsvald var president i Lagtinget 1961–1965 og president i Odelstinget 1965–1969. Fra 1955 til 1964 var han parlamentarisk leder for Arbeiderpartiets stortingsgruppe. Nils Hønsvald Hamar Arbeiderblads første redaktør, og satt i stillingen fra 1. april 1925 til 23. juli 1927. Han ble anmodet av Aps sentralstyre og bli redaktør av Østfold Arbeiderblad, noe han var i perioden fra 1927 til 1929. Han var redaktør av Sarpsborg Arbeiderblad fra 1929 til 1969.

Den Hønsvaldske parlamentarisme 

«Den Hønsvaldske parlamentarisme» ble et begrep i norsk politikk etter at Stortinget i 1961 debatterte den såkalte Cuba-saken. I 1958 hadde regjeringen sagt ja til en våpen- og ammunisjonsleveranse til Cuba, til tross for den spente situasjonen i landet. En medvirkende årsak var at leveransen ville bremse den vanskelige økonomiske utviklingen ved Raufoss Ammunisjonsfabrikker. Maktskiftet på Cuba skjedde etter at våpnene var sendt fra Norge, og førte til at våpnene havnet i hendene på Fidel Castros opprørsstyrke, istedenfor til Fulgencio Batistas militære styrker som hadde bestilt våpenleveransen.

Da saken ble tatt opp i Stortinget tok justisminister Jens Haugland på vegne av regjeringen raskt selvkritikk for at det var gjort en feil, og at leveransen var i strid med retningslinjene om at våpen ikke skulle sendes til land som er innblandet i borgerkrig.

De borgerlige partiene valgte likevel å sette frem et mistillitsforslag mot regjeringen. Det var i denne debatten Nils Hønsvald som Arbeiderpartiets gruppefører sa:

De borgerlige partiene reagerte skarpt mot «Den Hønsvaldske parlamentarisme», og mente at Arbeiderpartiet med dette viste maktarroganse ved å heve seg over Stortinget.

«Du er ikke kommet hit for å lese dokumenter, du har kommet hit for å stemme», sa Hønsvald bryskt, da Odvar Nordli som varamann spurte hvor han kunne finne møtedokumentene.

Referanser

Eksterne lenker 
 
 
 
  Bilde av Nils Hønsvald 19.4.1948, Oslo Museum

Norske motstandsfolk under andre verdenskrig
Statsråder i Regjeringen Gerhardsen II
Ap-statsråder
Norske redaktører
Stortingsrepresentanter fra Ap
Stortingsrepresentanter 1945–1949
Stortingsrepresentanter 1950–1953
Stortingsrepresentanter 1954–1957
Stortingsrepresentanter 1958–1961
Stortingsrepresentanter 1961–1965
Stortingsrepresentanter 1965–1969
Lagtingspresidenter
Stortingsrepresentanter for Østfold
Medlemmer av Mot Dag
Personer fra Horten kommune
Odelstingspresidenter
Berlingske Media

Berlingske Media, tidligere Det Berlingske Officin, er et dansk mediekonsern som helt eller delvis eier et stort antall danske aviser, lokalradiostasjoner og internettsteder. Konsernet er selv eiet av Mecom Group plc, som er notert på London Stock Exchange. Tidligere var konsernet eiet av det norske Orkla Media, og før det ble det kontrollert av en rekke danske aksjonærer hvorav A.P. Møller og Danske Bank var de toneangivende.

Eierskap 
Utvalgte medier og andre selskaper eiet av Berlingske Media med datterselskaper. Ved deleierskap er konsernets eierandel angitt i parentes.

Medier 
 Berlingske Tidende
 Berlingske Nyhedsmagasin
 Alt om København
 Business.dk
 B.T.
 Weekendavisen
 Kristeligt Dagblad (22 % – avisen har 3 000 aksjonærer, hvorav de største utover Officinet er Kristeligt Dagblads Fond og Chr. Augustinus' Fabrikker)
 Urban
 ErhvervsBladet
 Århus Stiftstidende (91,8 %)
 Randers Amtsavis
 Djurslandsposten
 Mariager Avis
 Folkebladet Djursland
 De Bergske Blade (66,67 %)
 Dagbladet Holstebro-Struer
 Lemvig Folkeblad
 Ringkjøbing Amts Dagblad
 Dagbladet Skjern-Tarm
 Thisted Dagblad
 Viborg Stifts Folkeblad
 Nordvestjylland Guld FM
 Holstebro Guld FM
 Ringkøbing Guld FM
 Viborg Guld FM
 Radio Viborg Hit FM (Tidligere Radio Viborg)
 Holstebro Hit FM
 samt 14 ugeaviser i Midt- og Vestjylland
 Berlingske Lokalaviser
 31 lokalaviser med et samlet ukentlig opplag på 1 mill.
 Syddanske Medier (50 %, øvrige 50 % eies af Den Sydvestjyske Venstrepresse)
 JydskeVestkysten
 Vejen Avis
 Syddanske Online
 Skala FM
 Radio Victor
 Dansk Avis Distribution
 Zonerne (34%, eies sammen med TV 2 og JP/Politikens Hus)
 JobZonen (eies sammen med TV 2 og JP/Politikens Hus)

Andre selskaper 
 Scanpix Danmark (24,5 %)
 Ritzaus Bureau (26,75 %)
 InfoMedia Huset (50 %, øvrige 50 % eies af JP/Politikens Hus)
 Metropol Online (93,75 %)
 Det Danske Radiobureau
 Berlingske Bladsalg og Service
 Bladkompagniet (50 %, øvrige 50 % eies af JP/Politikens Hus)
 Trykkompagniet (50 %, øvrige 50 % eies af JP/Politikens Hus)
 Dansk Distributions-center (50 %)

Eksterne lenker 
 

Danske medieselskaper
Etableringer i 1950
1950 i Danmark
Bojan Krkić

Bojan Krkić Perèz (født 28. august 1990) er en spansk-serbisk fotballspiller som spiller for den canadiske klubben Montreal Impact. 

Han fikk sin debut på Barcelona like etter at han fylte 17. Før dette scoret han i sin tid på Barcelonas juniorlag hele 961 mål. Bojan klarte å slå rekorden til Lionel Messi i september 2007.

Bojans store gjennombrudd kom i 2007 da han var med å vinne Europamesterskapet i fotball U17 med Spania og scoret vinnermålet mot England. 5. juni 2007, 16 år gammel, spilte han sin første kamp for Spanias U21 lag. Han spilte en del kamper for dette laget før den spanske A-landslagsdebuten fant sted da Spania slo Armenia med 4-0 10. september 2008. Bojan kom inn etter 65 minutter som innbytter for Santi Cazorla.

Den 22. juli 2014 meldte han overgang fra FC Barcelona til Stoke City FC, hvor han skrev under på en fireårskontrakt.

Referanser

Eksterne lenker 
 
 

Spanske fotballspillere
Fotballspillere for FC Barcelona B
Fotballspillere for FC Barcelona
Fotballspillere for AS Roma
Fotballspillere for AC Milan
Fotballspillere for AFC Ajax
Fotballspillere for Stoke City FC
Fotballspillere for Deportivo Alavés
Vinnere av Mesterligaen i fotball for menn
Personer fra Barcelona
Fødsler i 1990
Jeremy Sumpter

Jeremy Robert Myron Sumpter (født 5. februar 1989) er en amerikansk skuespiller. Han er mest kjent fra filmatiseringen av J.M. Barries roman Peter Pan, som ble spilt inn i 2003. Jeremy Sumpter også spilt i filmene Frailty og Local Boys. Han spiller også i Clubhouse og "Friday Night Lights"

Eksterne lenker 
 
 

Skuespillere fra USA
Personer fra Monterey
Juho Saaristo

Juho Julius Saaristo (født 21. juli 1891, død 12. oktober 1969) var en finsk spydkaster.

I OL 1912 i Stockholm vant han gull i spydkast med begge hender, der lengdene til det beste kastet med henholdsvis venstre og høyre hånd ble lagt sammen. I tillegg tok han sølv i vanlig spydkast. 

Han deltok også i OL 1920 i Antwerpen, der han ble nummer fire.

OL-medaljer 
 1912  Stockholm -  Gull i friidrett, spydkast (tohånds)  Finland
 1912  Stockholm -  Sølv i  i friidrett, spydkast  Finland

Eksterne lenker 
 

Personer fra Tammerfors
Finske spydkastere
Olympiske mestere for Finland
Olympiske mestere i spydkast
Finske mestere i friidrett
Medaljevinnere under Sommer-OL 1912
Deltakere for Finland under Sommer-OL 1912
Friidrettsutøvere under Sommer-OL 1912
Deltakere for Finland under Sommer-OL 1920
Friidrettsutøvere under Sommer-OL 1920
VAR

Var eller VAR kan referere til:
 Var (departement), et departement sør i Frankrike
 Vann-, avløp- og renovasjonsanlegg i Norge
 IATA-koden for Varna lufthavn i Bulgaria
 Videodommer (video assistant referee)
Å (Senja)

Å er ei bygd og en grunnkrets i Senja kommune i Troms og Finnmark. Bygda ligger på Sør-Senja 7,5 kilometer vest for Stonglandseidet, ved veikrysset der fylkesvei 224 mot Rødsand svinger av fra fylkesvei 221, veien mellom Stonglandseidet og Skrolsvik.

Å har tidligere hatt egen barnehage, skole og dagligvarebutikker og er i dag, sammen med kirke, bank og eldresenter å finne på Stonglandseidet. Skrolsvik, som ligger 12,5 km mot vest, har hurtigbåtforbindelse med Harstad. Å har postadresse 9392 Stonglandseidet.

Å grunnkrets
Grunnkretsen Å omfatter, i tillegg til Å også bygdene Frovåghamn, Dragøy og Olaheimen. Å tilhører Delområde Stonglandet, og grenser i vest til Buvik, i nord til Rødsand, i øst til Eidet og over Eidepollen i sør til Stonglandet grunnkrets. Areal: 33,92 km².

Innbyggertall:

Bosetninger i Senja kommune
Bygder og grender i Troms og Finnmark
Buvik (Senja)

Buvik (Buvika) er ei lita bygd i Senja kommune i Troms og Finnmark fylke. Bygda ligger sør på Senja  langs fylkesvei 221, midt mellom Å og Skrolsvik, og ca. 14 km vest for Stonglandseidet. Bygda har 4 innbyggere (innbyggertall 2016) og er dermed et av de minste bebodde stedene på Senja. Stedet har en del hytter og nedlagte småbruk som brukes som fritidsbolig.

Buvik har postadresse 9392 Stonglandseidet. Stonglandseidet har skole, bank, dagligvarebutikker og andre sentrumsfunksjoner.

Buvik grunnkrets
Buvik er dessuten en grunnkrets i Delområdet Stonglandet. De aller fleste av grunnkretsens innbyggerne bor i selve bygda Buvik, men Buvik grunnkrets omfatter også gårdene Lonkan og Skjærvik, i tillegg til øya Lemmingvær. Areal: 14,79 km².

Buvik grenser i vest til Mellemvik, i nord til Rødsand og i øst til Å. Drar man sørover med båt kommer man til Harstad kommune i Sør-Troms.

Innbyggertall:

Bosetninger i Senja kommune
Bygder og grender i Troms og Finnmark
Eli Landsem

Eli Landsem (født 22. mars 1962) er en norsk fotballtrener og tidligere fotballspiller. Hun har siden høsten 2017 vært sportssjef for Vålerenga Fotball Damer.

Fra 2009 til 2012 var Landsem landslagstrener for Norges kvinnelandslag i fotball.

Landsem spilte for Orkdal, Troll og Asker i sin aktive karriere. Hun ble cupmester med Asker i 1990 og 1991. Begge gangene scoret hun ett av Askers mål i finalen. Hun ble også seriemester med Asker i 1989 og 1991. Hun debuterte for det norske landslaget som 17-åring i 1979. Hun spilte totalt 15 landskamper og scoret 1 landslagsmål.

Etter sin aktive karriere har hun vært trener for Asker, Lørenskog,  Rælingen herrer (3. divisjon), Rindals-Troll og danske Fortuna Hjørring. Hun trente Asker til seriegull i 1998 og 1999 og cupmesterskap i 2000. Etter å ha vært trener for Fortuna Hjørring i to år, overtok hun igjen som trener for Asker i desember 2005 og satt i tre sesonger frem til laget ble oppløst i 2008. 

Hun har også vært trener på Wang Toppidrettsgymnas. I september 2009 overtok hun etter Bjarne Berntsen som landslagstrener. Hun sluttet da kontrakten hennes løp ut 31. desember 2012.

Fra desember 2014 til mars 2015 trente hun herrelaget til Fjellhamar Fotballklubb i 4. divisjon.

Hun er i 2016 aktiv i Småtrolluka for IK Rindals-Troll i Rindal som hun startet i 1984.

Senhøstes 2017 ble hun ansatt som sportssjef for Vålerenga Fotball Damer samtidig som Monica Knudsen gikk inn som hovedtrener.

Referanser

Eksterne lenker 
 

 Profil på Asker FK

Norske fotballspillere
Norske damelandslagsspillere i fotball
Norgesmestere i fotball
Norske fotballtrenere
Trenere for Norges kvinnelandslag i fotball
Personer fra Rindal kommune
Fotballspillere for Asker Fotball
Fødsler i 1962
Pedagoger ved Bjerke videregående skole
Norske pedagoger
Lynn Davies

Lynn Davies (født 20. mai 1942 i Nantypoel, Wales) er en tidligere walisisk friidrettsutøver. Han var en av verdens beste lengdehoppere i 1960-årene.

Etter at amerikaneren Ralph Boston hadde slått den 25 år gamle verdensrekorden til Jesse Owens i 1960, forbedret Boston og europamesteren Igor Ter-Ovanesian verdensrekorden ytterligere fem ganger. Dermed var disse to utøverne de største favorittene til å ta gullmedaljen under OL 1964 i Tokyo.

På finaledagen regnet det i Tokyo, og ingen av favorittene hoppet opp mot sine personlige rekorder. Dermed gikk gullet til 22 år gamle Lynn Davies, som satte ny britisk rekord med gullhoppet på 8,07 m. Boston tok sølv og Ter-Ovanesian bronse. Dette var for øvrig andre gang i OL-historien at gullmedaljen i lengdehopp ikke gikk til en utøver fra USA. Forrige gang dette skjedde, var under OL 1920, da svensken William Pettersson tok gull.

I årene som fulgte beviste Davies at seieren ikke var noe lykketreff. Han tok gull under EM 1966 i Budapest, og tok sølv under EM 1969 i Athen. Han vant også Samveldelekene to ganger, i 1966 og 1970.

Han satte i alt seks britiske rekorder, det lengste hoppet hans, i Bern i 1968, målte 8,23 m.

Referanser

Eksterne lenker 
 

Britiske lengdehoppere
Olympiske mestere for Storbritannia
Europamestere i friidrett for Storbritannia
Deltakere for Storbritannia under Sommer-OL 1964
Friidrettsutøvere under Sommer-OL 1964
Medaljevinnere under Sommer-OL 1964
Deltakere for Storbritannia under Sommer-OL 1968
Friidrettsutøvere under Sommer-OL 1968
Deltakere for Storbritannia under EM i friidrett 1966
Fødsler i 1942
Deltakere for Storbritannia under EM i friidrett innendørs 1972
Alvøen idrettspark

Alvøen idrettspark er en idrettspark i Alvøen i Bergen vest, og hjemmebanen til Loddefjord Idrettslag. 

I parken finnes det en stor gressbane med løpebane som ble åpnet i 1992, renovert i 2007. En liten kunstgressbane, en stor kunstgressbane som ble åpnet i 2003, en basketballbane, en tennisbane og en lysløype med mulighet for å gå på ski om vinteren. Parken har også andre turmuligheter, en tursti som starter i parken går videre inn i Alvøskogen og til Gullaksdalen. I idrettsparken finner en også klubbhuset til Loddefjord Idrettslag, og Alvøen Parkhus som ligger ved gressbanen.

Hvert år i august arrangeres Alvøen Sommer Cup i parken, en fotballturnering for barn mellom 6 og 13 år.

Idrettsanlegg i Bergen
Fotballstadioner i Norge